ai4bharat/Pralekha huggingface dataset:
विद्युत मंत्रालय
आजादी का अमृत महोत्सव के तहत जयपुर के रामगंज में गैस इन्सुलेटेड स्विचगियर  सबस्टेशन का उद्घाटन
7.50 करोड़ की लागत से 4 हजार उपभोक्ताओं को लाभ पहुंचाएगा यह सबस्टेशन
आजादी का अमृत महोत्सव के तहत जयपुर के लोगों को बेहतर बिजली आपूर्ति की दिशा में एक और पहल की गई है। इसके तहत जयपुर के रामगंज में आज को 33/11 केवी जीआईएस सबस्टेशन का उद्घाटन किया गया।
राजस्थान सरकार के माननीय राज्य ऊर्जा मंत्री  श्री भंवर सिंह भाटी ने वर्चुअल माध्यम से जीआईएस सब स्टेशन का उद्घाटन किया। इस कार्यक्रम में जयपुर के विद्युत भवन से किशनपोल  के विधायक श्री अमीन कागजी और आदर्श नगर  के विधायक श्री रफीक खान, वीडियो कॉन्फ्रेंसिंग के माध्यम से शामिल हुए। इस अवसर पर राजस्थान सरकार के डिस्कॉम के अध्यक्ष सह आईएएस अधिकारी श्री भास्कर ए सावंत, जेवीवीएनएल के एमडी श्री नवीन अरोड़ा, पीएफसी  के कार्यकारी निदेशक श्री सौरव कुमार शाह, जेवीवीएनएल के तकनीकी निदेशक श्री केपी वर्मा, पीपीएम के मुख्य अभियंता श्री डीके शर्मा समेत अन्य पीएफसी व उससे जुड़े अधिकारी थे।
सेंट्रल पावर सेक्टर इंटरप्राइजेज के तहत पावर फाइनेंस कॉरपोरेशन महारत्न संस्था है। यह भारत की अग्रणी बिजली केंद्रित गैर बैंकिंग वित्तीय कंपनी नोडल एजेंसी है जो आईपीडीएस योजना के तहत परियोजनाओं को पूरा करती है। जबकि यूपी राजकीय निर्माण निगम लिमिटेड  परियोजना की कार्यान्वयन एजेंसी है।
रामगंज में जीआईएस सब-स्टेशन 7.50 करोड़ रुपये की लागत से बनाया गया है और इससे करीब 4000 उपभोक्ताओं को लाभ होगा। इससे रामगंज और इसके आसपास के क्षेत्रों में निर्बाध बिजली आपूर्ति सुनिश्चित होगी।
आईपीडीएस योजना के तहत जयपुर डिस्कॉम के लिए चार जीआईएस सबस्टेशन स्वीकृत किए गए हैं। इनमें से एक जीआईएस सबस्टेशन का उद्घाटन पिछले महीने जयपुर शहर में किया गया था और बाकी दो को जल्द ही चालू कर दिया जाएगा।
हाल के दिनों में पीएफसी ने वितरण नेटवर्क को मजबूत करने और बिजली प्रणाली की विश्वसनीयता व गुणवत्ता बढ़ाने के लिए देश के विभिन्न शहरों में आईपीडीएस योजना के तहत विभिन्न सबस्टेशन और आरटी-डीएएस सिस्टम चालू किए हैं।
उपभोक्ता कार्य, खाद्य एवं सार्वजनिक वितरण मंत्रालय
केंद्र सरकार ने 12 फरवरी, 2022 से कच्चे पाम तेल  के लिए कृषि उपकर को 7.5 प्रतिशत से घटाकर 5 प्रतिशत किया
कृषि उपकर में कमी होने के बाद, कच्चे पाम तेल और रिफाइंड पाम ऑयल के बीच आयात कर अंतर बढ़कर 8.25 प्रतिशत हो गया है
रिफाइनिंग के लिए कच्चे तेल के आयात से घरेलू रिफाइनिंग उद्योग को लाभ पहुंचाने हेतु निर्णय लिया गया
देश में उपभोक्ताओं को अधिक राहत प्रदान करने तथा वैश्विक स्तर पर खाद्य तेलों के दामों में होने वाली बढ़ोत्तरी के कारण घरेलू खाद्य तेलों की कीमतों में और वृद्धि को रोकने हेतु भारत सरकार ने 12 फरवरी, 2022 से कच्चे पाम तेल  पर कृषि उपकर को 7.5 प्रतिशत से घटाकर 5 प्रतिशत कर दिया है। कृषि उपकर में कमी के बाद से कच्चे पाम तेल और रिफाइंड पाम ऑयल के बीच आयात कर अंतर बढ़कर 8.25 प्रतिशत हो गया है। कच्चे पाम तेल और रिफाइंड पाम ऑयल के बीच अंतर बढ़ने से घरेलू रिफाइनिंग उद्योग को रिफाइनिंग के लिए कच्चे तेल का आयात करने में लाभ होगा।
इससे पहले खाद्य तेलों की कीमतों को नियंत्रित करने के लिए सरकार द्वारा उठाए गए एक अन्य कदम में कच्चे पाम तेल, कच्चे सोयाबीन ऑयल और कच्चे सूरजमुखी तेल पर आयात शुल्क की वर्तमान मूल दर को 30 सितंबर, 2022 तक बढ़ाना भी शामिल है। रिफाइंड पाम ऑयल पर 12.5 प्रतिशत, रिफाइंड सोयाबीन तेल तथा रिफाइंड सूरजमुखी ऑयल पर 17.5 फीसदी आयात शुल्क की दर 30 सितंबर, 2022 तक प्रभावी रहेगी। सरकार द्वारा किये जा रहे ये उपाय खाद्य तेलों की कीमतों को कम करने में सहायता पहुंचाएंगे, जो तेल की कम उपलब्धता और अन्य वैश्विक कारकों के कारण अंतरराष्ट्रीय बाजार में ऊपर की तरफ चढ़ते हुए दिख रहे हैं।
उपरोक्त कदम सरकार द्वारा किये गए पहले के उपायों को और आगे बढ़ाएंगे जैसे कि भंडार सीमा आदेश दिनांक 3 फरवरी, 2022 जिसके द्वारा सरकार ने आवश्यक वस्तु अधिनियम- 1955 के तहत 30 जून, 2022 तक की अवधि के लिए खाद्य तेलों एवं तिलहनों पर भंडारण करने की सीमा निर्धारित की थी। इन प्रावधानों से बाजार में खाद्य तेलों तथा तिलहनों की जमाखोरी व कालाबाजारी आदि जैसे किसी भी अनुचित व्यवहार पर अंकुश लगने की उम्मीद है, जिससे खाद्य तेलों की कीमतों में वृद्धि होने पर रोक लगाई जा सकती है। उपभोक्ताओं का अधिकतम लाभ सुनिश्चित करने के लिए कल तेल उद्योग की बैठक बुलाई जा रही है और राज्य सरकारों से भंडारण सीमा आदेश को सख्ती से लागू करने का अनुरोध किया गया है।
रक्षा मंत्रालय
रियर एडमिरल अजय कोचर ने पश्चिमी बेड़े  की कमान संभाली
रियर एडमिरल अजय कोचर, एनएम ने दिनांक 24 फरवरी 2021 को विमानवाहक युद्धपोत आईएनएस विक्रमादित्य पर एक औपचारिक समारोह में रियर एडमिरल कृष्णा स्वामीनाथन, एवीएसएम से फ्लैग ऑफिसर कमांडिंग वेस्टर्न फ्लीट  का पदभार ग्रहण किया।
गनरी और मिसाइल युद्धकला के विशेषज्ञ रियर एडमिरल अजय कोचर को दिनांक 01 जुलाई 1988 को भारतीय नौसेना में कमीशन किया गया था। 32 साल के करियर में उन्होंने विमानवाहक पोत आईएनएस विक्रमादित्य सहित पश्चिमी और पूर्वी दोनों समुद्र तटों पर पांच युद्धपोतों की कमान संभाली है। फ्लैग रैंक में पदोन्नति पर भारतीय नौसेना के लिए भारतीय एवं विदेशी शिपयार्ड दोनों समेत युद्धपोतों के निर्माण एवं अधिग्रहण से संबंधित सभी आयामों की देखरेख करने वाले असिस्टेन्ट कंट्रोलर ऑफ कैरियर प्रोजेक्ट्स एंड असिस्टेन्ट कंट्रोलर ऑफ वॉरशिप प्रोडक्शन एंड एक्वीज़िशन का प्रभार संभाला।
जल शक्ति मंत्रालय
केंद्रीय जल शक्ति मंत्री ने 'रुड़की वॉटर कॉन्क्लेव 2022' का उद्घाटन किया
'सतत विकास के लिए जल सुरक्षा' इस कॉन्क्लेव मुख्य विषय रहेगा
एनएमसीजी के महानिदेशक ने कॉन्क्लेव में एनएमसीजी प्रदर्शनी का उद्घाटन किया
केंद्रीय जल शक्ति मंत्री श्री गजेंद्र सिंह शेखावत ने आज आईआईटी, रुड़की में 'रुड़की वॉटर कॉन्क्लेव' के दूसरे संस्करण का उद्घाटन किया और सम्मेलन को वर्चुअल रूप में संबोधित किया। कॉन्क्लेव का आयोजन 2 मार्च से 4 मार्च 2022 तक भारतीय प्रौद्योगिकी संस्थान, रुड़की और राष्ट्रीय जल विज्ञान संस्थान द्वारा संयुक्त रूप से किया जा रहा है। 'सतत विकास के लिए जल सुरक्षा' विषय पर ध्यान केंद्रित करते हुए, इस वर्ष का कॉन्क्लेव सामाजिक विकास के एक प्रमुख घटक के रूप में स्थायी जल संसाधन प्रबंधन को रेखांकित करते हुए जल सुरक्षा और इसके कई पहलुओं को समझने पर ध्यान केंद्रित रहेगा। इस अवसर पर उपस्थित गणमान्य व्यक्तियों में श्री जी. अशोक कुमार, महानिदेशक, राष्ट्रीय स्वच्छ गंगा मिशन, श्री आर.के. गुप्ता, अध्यक्ष, केंद्रीय जल आयोग, प्रोफेसर अजीत के. चतुर्वेदी, निदेशक आईआईटी-रुड़की, डॉ. जयवीर त्यागी, निदेशक, राष्ट्रीय जल विज्ञान संस्थान, रुड़की शामिल थे।
कार्यक्रम को संबोधित करते हुए एनएमसीजी के महानिदेशक श्री जी. अशोक कुमार ने कहा: "जल सुरक्षा दुनिया भर में स्थिरता के लिए चर्चा का एक प्रमुख विषय बन गया है।" उन्होंने कहा कि 'रुड़की वॉटर कॉन्क्लेव 2022' पानी की कमी, स्वच्छता और पानी के सतत उपयोग के मुद्दों के समाधान खोजने में मदद करेगा। एकीकृत गंगा संरक्षण मिशन के साथ ये प्रयास गंगा नदी के पारिस्थितिक प्रवाह को बनाए रखने में कारगर साबित होंगे जिससे पानी की गुणवत्ता में सुधार के माध्यम से पर्यावरण का सतत विकास सुनिश्चित होगा।
स्वच्छ गंगा के लिए राष्ट्रीय मिशन  ने 7 मार्च 2022 तक कॉन्क्लेव में एक प्रदर्शनी लगाई है जिसमें गंगा नदी से संबंधित विभिन्न पहलुओं और इसके संरक्षण और कायाकल्प के प्रयासों को प्रदर्शित किया गया है। प्रदर्शनी का उद्घाटन महानिदेशक, राष्ट्रीय स्वच्छ गंगा मिशन श्री जी. अशोक कुमार ने किया। नदी के कायाकल्प और संरक्षण के बारे में जागरूकता पैदा करने के लिए स्थानीय स्कूलों और कॉलेजों के छात्रों को प्रदर्शनी देखने के लिए ले जाया जा रहा है।
प्रधानमंत्री कार्यालय
प्रधानमंत्री ने वर्ष 2020 और 2021 के नारी शक्ति पुरस्कार विजेताओं के साथ बातचीत की
प्रधानमंत्री ने पुरस्कार विजेताओं की प्रशंसा की और कहा कि वे समाज के साथ-साथ देश के लिए भी योगदान दे रही हैं
आपके काम में सेवा की भावना के साथ-साथ नवाचार भी है: प्रधानमंत्री
सरकार 'सबका प्रयास' सुनिश्चित करने पर ध्यान दे रही है: पीएम
पुरस्कार विजेताओं ने उन्हें ऐसा मंच देने के लिए पीएम को धन्यवाद दिया जहां उन्हें देश के शीर्ष नेतृत्व द्वारा सुना जा रहा है
प्रधानमंत्री श्री नरेन्द्र मोदी ने आज लोक कल्याण मार्ग में वर्ष 2020 और 2021 के नारी शक्ति पुरस्कार विजेताओं के साथ एक संवाद सत्र आयोजित किया। यह बातचीत महिलाओं को सशक्त बनाने की दिशा में प्रधानमंत्री द्वारा किए गए निरंतर प्रयासों का एक और प्रमाण था।
प्रधानमंत्री ने पुरस्कार विजेताओं के द्वारा किए गए जबरदस्त काम की प्रशंसा करते हुए कहा कि वे समाज के साथ-साथ देश के लिए भी योगदान दे रही हैं। उन्होंने कहा कि जहां उनके काम में सेवा की भावना है, वहीं उनके काम में जो चीज साफ नजर आती है वह है नवाचार। उन्होंने कहा कि अब ऐसा कोई क्षेत्र नहीं है जहां महिलाओं ने अपनी पहचान नहीं बनाई हो और देश को गौरवान्वित नहीं किया हो।
प्रधानमंत्री ने कहा कि सरकार महिलाओं की संभावनाओं को मूर्त रूप देने की दिशा में काम करने के लिए प्रतिबद्ध है और ऐसी नीतियां बना रही है जिसके माध्यम से ऐसी संभावनाओं की पहचान की जा सके। उन्होंने कहा कि यह सुनिश्चित करना महत्वपूर्ण है कि सभी महिलाएं पारिवारिक स्तर पर निर्णय लेने की प्रक्रिया का हिस्सा बनें, जो उनके आर्थिक सशक्तिकरण के परिणामस्वरूप संभव होगा।
प्रधानमंत्री ने आजादी का अमृत महोत्सव के उत्सव के दौरान 'सबका प्रयास' पर सरकार के फोकस के बारे में बात की। उन्होंने यह भी कहा कि वोकल फॉर लोकल की तरह सरकार के प्रयासों की सफलता महिलाओं के योगदान पर निर्भर है।
पुरस्कार विजेताओं ने उन्हें ऐसा मंच देने के लिए प्रधानमंत्री को धन्यवाद दिया, जहां उन्हें देश के शीर्ष नेतृत्व द्वारा सुना जा रहा है। उन्होंने कहा कि प्रधानमंत्री से मिलने और उनके साथ बातचीत करने का अवसर मिलना उनके लिए एक सपने के सच होने जैसा है। उन्होंने सरकार की पहल की सराहना की जो उनके प्रयासों में एक बड़ी मदद रही है। उन्होंने अपनी अब तक की यात्रा और उनके द्वारा किए गए कार्यों के बारे में विस्तार से बताया। उन्होंने अपने कार्यक्षेत्र के संबंध में कई इनपुट और सुझाव भी दिए।
रक्षा मंत्रालय
नौसेना अध्यक्ष एडमिरल करमबीर सिंह का म्यांमार दौरा
(नौसेना अध्यक्ष एडमिरल करमबीर सिंह 17 से 20 फरवरी तक म्यांमार की यात्रा पर जा रहे हैं। इस यात्रा का उद्देश्य भारत और म्यांमार के बीच द्विपक्षीय समुद्री संबंधों को मजबूत करना और आगे बढ़ाना है।
अपनी यात्रा के दौरान, सीएनएस एडमिरल सिंह म्यांमार नौसेना के सी-इन-सी एडमिरल टिन आंग सान के साथ द्विपक्षीय वार्ता करेंगे और महामहिम वरिष्ठ जनरल मिन आंग ह्लिंग, सी-इन-सी रक्षा सेवा, और अन्य वरिष्ठ सरकारी अधिकारियों से मुलाकात भी करेंगे।
सीएनएस नैय पेई ताव शहर में नेशनल डिफेंस कॉलेज के प्रशिक्षुओं के साथ बातचीत करेंगे, और यंगून में म्यांमार नौसेना के नौसेना डॉकयार्ड और प्रशिक्षण कमान का भी दौरा करेंगे।
म्यांमार नौसेना हिंद महासागर नौसेना संगोष्ठी  का एक सदस्य है और आईओएनएस विनिर्माण के तहत आयोजित गतिविधियों में भाग लेता है।
भारतीय नौसेना नियमित रूप से म्यांमार नौसेना के साथ कर्मचारियों के स्तर पर वार्ता, समुद्री सहयोग पर संयुक्त कार्य समूह की बैठक और अन्य परिचालन जैसे बंदरगाह का दौरा, समन्वित गश्ती, द्विपक्षीय अभ्यास, प्रशिक्षण और हाइड्रोग्राफी आदि के माध्यम से बातचीत करती है।
इसके अलावा, दोनों नौसेनाएँ अन्य समुद्री गतिविधियों जैसे एडमिरल कप, गोवा मैरीटाइम कॉन्क्लेव और अभ्यास ‘मिलन’ के जरिए भी जुड़ी रहती है।
वस्त्र मंत्रालय
बुनियादी ढांचा परियोजनाओं में जीओ-सिंथेटिक्स के अनुप्रयोग में डिजाइन/कमीशनिंग तकनीकी कर्मियों के कौशलप्रशिक्षण की मंजूरी
भारतीय विज्ञान संस्थान  बैंगलोर, भारतीय प्रौद्योगिकी संस्थान, मद्रास और भारतीय प्रौद्योगिकी संस्थान, रुड़की द्वारा एनटीटीएम के तहत तकनीकी वस्त्र क्षेत्र में कौशल/प्रशिक्षण दिया जाएगा
बुनियादी ढांचा परियोजनाओं  में जीओ-टेक्सटाईल्स के अनुप्रयोग से जुड़े डिजाइन/कमीशनिंग तकनीकी कर्मियों के कौशल प्रशिक्षण की पायलट परियोजना को वस्त्र मंत्रालय द्वारा मंजूरी दी गई है। यह प्रशिक्षण  भारतीय विज्ञान संस्थान, बैंगलोर,  भारतीय प्रौद्योगिकी संस्थान, मद्रास और  भारतीय प्रौद्योगिकी संस्थान रुड़की द्वारा साथ-साथ आयोजित किया जाएगा। इंजीनियरिंग के संबंधित क्षेत्रों की समन्वयकरने वाली संकाय अन्य संबंधित केंद्रों/संबंधित संस्थान के कार्यालयों के साथ परामर्श करके विशेष पाठ्यक्रमों कोआयोजितकरेगी। मंत्रालय इन पाठ्यक्रमों के आयोजन से संबंधित सभी मामलों के लिए  भारतीय विज्ञान संस्थान, बैंगलोर के प्रोफेसर जी.आई.शिवकुमार बाबू  भारतीय प्रौद्योगिकी संस्थान, मद्रासके प्रोफेसर राजगोपाल करपुरापुऔर  भारतीय प्रौद्योगिकी संस्थान रुड़की के प्रोफेसर सत्येंद्र मित्तल के साथ संबंधित संस्थानों के साथ तालमेल करेगा।
एक बैच में कम से कम75और अधिक से अधिक 100 उम्मीदवार होंगे। पायलट चरण के दौरानइन तीनों संस्थानों में से दो-दो बैच निर्धारित किये जाएंगे। इसके अलावा, राष्ट्रीय तकनीकी वस्त्र मिशन  के मिशन निदेशालय या वस्त्र मंत्रालय द्वारा समीक्षा के तहत विशेष कौशल विकास पाठ्यक्रम भी जारी रहेगा।
यह संस्थान इन पाठ्यक्रमों को ‘नो-प्रॉफिट/नो-लॉस’ के आधार पर आयोजित करेंगे। संस्थान इन पाठ्यक्रमों का विज्ञापन/प्रचार करेंगे और इच्छुक तथा योग्य उम्मीदवारों  से आवेदन आमंत्रित करेंगे। संस्थान प्रत्येक उम्मीदवार से 1,000रुपये टोकन शुल्क के रूप में लेगा। एक बार जब बैच  में न्यूनतम 75उम्मीदवारों की संख्या तय हो जाएगी, तो वस्त्र मंत्रालय संबंधित संस्थान को प्रति बैच 4.50 लाख रूपये की पूरी राशि अग्रिम रूप से प्रदान करेगा। बैच/पाठ्यक्रम के पूरा होने बाद, संबंधित संस्थान मंत्रालय को व्यय/यूसी का विवरण प्रस्तुत करेगा तथा अधिशेष अनुदानयदि कोई हो, सरकार को वापस करेगा।
अपनी ओर से, वस्त्र मंत्रालय प्रशिक्षुओं को जुटाने के लिए केंद्र सरकार के अन्य संबंधित विभागों/राज्य सरकारों के साथ भी समन्वय स्थापित करेगा। संबंधित संस्थानों कोउपयुक्त उम्मीदवारों की व्यापक भागीदारी के लिए अपने-अपनेनेटवर्क  का उपयोग करने की भी सलाह दी गई है।
रेल मंत्रालय
श्री सुनीत शर्मा ने रेलवे बोर्ड के अध्यक्ष एवं मुख्य कार्यकारी अधिकारी के रूप में पदभार संभाला
 के नये अध्यक्ष एवं मुख्य कार्यकारी अधिकारी  तथा भारत सरकार के पदेन प्रमुख सचिव का पदभार संभाल लिया है। मंत्रिमंडल की नियुक्ति समिति ने श्री सुनीत शर्मा की रेलवे बोर्ड के अध्यक्ष एवं सीईओ के रूप में नियुक्ति को मंजूरी दी है। इससे पूर्व श्री सुनीत शर्मा पूर्वी रेलवे के महाप्रबंधक के रूप में काम कर रहे थे।
श्री सुनीत शर्मा ने वर्ष 1979 में एक स्पेशल क्लास अप्रेन्टिस के रूप में भारतीय रेलवे में नियुक्ति पाई थी। उस समय वे आईआईटी कानपुर में इंजीनियरिंग की पढ़ाई कर रहे थे। श्री सुनीत शर्मा मैकेनिकल और इलेक्ट्रिकल इंजीनियरिंग में स्नातक हैं और उन्हें भारतीय रेलवे में विभिन्न पदों पर काम करने का 40 वर्ष से अधिक का अनुभव प्राप्त है। उन्होंने ऑपरेशनल वर्किंग, शेड डिपो और वर्कशॉप में स्टिन्ट भी किया है। वे मुंबई में परेल वर्कशॉप के मुख्य कार्यशाला प्रबंधक भी रहे, जहां उन्होंने पर्वतीय रेलवे के लिए नेरो गेज लोकोमोटिव्ज के निर्माण में महत्वपूर्ण भूमिका निभाई थी। उन्होंने मुंबई के निकट विरासत माथेरान लाइन के लिए पुराने नेरो गेज भाप इंजन की बहाली भी की थी। वर्ष 2006 में मुंबई उपनगरीय रेल विस्फोटों के दौरान श्री शर्मा उस टीम का हिस्से थे, जिसने इन आतंकवादी हमलों के कुछ घंटों के दौरान ही उपनगरीय नेटवर्क को ठीक कर दिया था। मुंबई सीएसटी के एडीआरएम के रूप में उन्हें उपनगरीय नेटवर्क की सेवा बढ़ाने का श्रेय भी प्राप्त है, जिसे मुंबई की जीवन रेखा माना जाता है। 2008 के मुंबई आतंकवादी हमलों के दौरान भी, वह उस टीम का हिस्सा थे जिसने मुंबई सीएसटी, मध्य रेलवे पर हुए हमलों के बाद सेवा सुचारू रूप से शुरू करने का प्रबंधन किया था। पुणे में डीआरएम के रूप में बुनियादी ढाँचे का विस्तार करने में उन्होंने महत्वपूर्ण भूमिका निभाई थी, जिसके कारण परिचालन क्षमता में बढ़ोतरी हुई थी। डीजल लोकोमोटिव वाराणसी में मुख्य यांत्रिक अभियंता के रूप में विद्युत लोकोमोटिव उत्पादन शुरू करने वाली टीम का उन्होंने नेतृत्व किया था। डीजल इंजनों को इलेक्ट्रिक इंजन में परिवर्तित करने का काम उन्हीं के नेतृत्व में हुआ था। यह कार्य दुनिया में कहीं भी पहली बार उनके नेतृत्व में ही रिकॉर्ड समय में पूरा किया गया था।
मॉडर्न कोच फैक्ट्री, रायबरेली के महाप्रबंधक रूप में उन्होंने एक वर्ष में बहुत अधिक आवश्यक आधुनिक यात्री डिब्बों का निर्माण दोगुना करने का कीर्तिमान स्थापित किया था।
पूर्वी रेलवे के महाप्रबंधक रूप में उन्होंने माल गाड़ियों की गति रिकॉर्ड स्तर तक बढ़ाने की पहल शुरू की थी। उन्होंने नई लाइनों की बुनियादी ढांचा परियोजनाओं और विद्युतीकरण का कार्य पूरा किया, जिससे न केवल परिचालन दक्षता बढ़ी, बल्कि स्थानीय क्षेत्रों का विकास भी हुआ। उन्हें काम को आसान बनाने और प्रशासनिक सुधारों के लिए प्रणालीगत बदलाव लाने के लिए भी जाना जाता है।
अपने करियर के दौरान उन्होंने अनेक पेशेवर पुरस्कार भी जीते हैं। महाप्रबंधक,  और मुख्य यांत्रिक इंजीनियर,  के रूप में काम करने के दौरान उन्होंने सर्वश्रेष्ठ उत्पादन इकाइयों के लिए पुरस्कार जीते हैं। सुनीत शर्मा ने जर्मनी और फ्रांस में व्यवसायिक प्रशिक्षण प्राप्त किया है और उन्होंने अमेरिका में कार्नेगी मेलन विश्वविद्यालय के उन्नत नेतृत्व और प्रबंधन पाठ्यक्रमों में भी भाग लिया है। उन्होंने लोकोमोटिव के निर्माण के लिए एक सलाहकार के रूप में ईरान का भी दौरा किया है।
श्री शर्मा एक उत्साही खिलाड़ी भी हैं। उन्होंने प्रतियोगिता स्तर पर बिलियर्ड्स और स्नूकर भी खेला है। वे एक जाने-माने गोल्फ, बैडमिंटन और स्क्वैश खिलाड़ी भी हैं।
विज्ञान एवं प्रौद्योगिकी मंत्रालय
शोधकर्ताओं ने योग के आसनों के प्रदर्शन की सटीकता की मात्रा निर्धारित करने और उसे मापने की गणितीय विधि विकसित की
शोधकर्ताओं ने स्थिरता और संतुलन के संदर्भ में योग के आसनों के प्रदर्शन की सटीकताकी मात्रा निर्धारित करने और उसे मापने की एक नई गणितीय विधि विकसित की है।
इलेक्ट्रोमायोग्राफी  पर आधारित यह गणितीय विधि एक ऐसी नैदानिक प्रक्रिया है जो मांसपेशियों के स्वास्थ्य का मूल्यांकन करती है, प्रदर्शन की सटीकता का आकलन करने में मदद कर सकती है और उसमें उपयुक्त सुधार लाने का मार्ग प्रशस्त करती है। औरइस प्रकार, वह योग का अभ्यास करने वालों को विभिन्न आसनों से अधिकतम लाभ प्राप्त करने में सक्षम बनाती है।
रमैया मेडिकल कॉलेज के एसोसिएट प्रोफेसर डॉ. रमेश डी.वी. के साथ मिलकर डॉ. एस. एन. ओंकार के नेतृत्व में किये गये इस शोध कार्य ने योग के आसनों को करते समय स्थानिक और सामयिक घटकों के संदर्भ में मांसपेशियों के व्यवहार और प्रदर्शन को समझने के लिए एक उपचार के रूप में योग पर ध्यान केन्द्रित किया। शोधकर्ताओं ने ईएमजी का उपयोग भौतिक और शारीरिक, दोनों, मापदंडों का अध्ययन करने के लिए किया।
भारत सरकार के विज्ञान एवं प्रौद्योगिकी विभागके 'योग और ध्यान के विज्ञान एवं प्रौद्योगिकी ' कार्यक्रम के समर्थन से किए गए इस अध्ययन ने बैंगलोर स्थित भारतीय विज्ञान संस्थान के बायोमैकेनिक्स लैब में 2 साल तक 21 से लेकर 60 वर्ष तक की आयु वालेपुरुष और महिला सहित 60 स्वस्थ प्रतिभागियों का आकलन किया। लगभग 110 सेकंड की अवधि केआंकड़ेइकट्ठे किये गये और प्रतिभागी सामान्य रूप से सांस लेते हुए और शांत मन के साथ 20 सेकंड के लिए योग के अपने आसन की अंतिम स्थिति में रहे। यही प्रक्रिया त्रिकोणासन, वृक्षासन, वीरभद्रासन-1, वीरभद्रासन-2, वीरभद्रासन-3, पार्श्वकोणासन जैसे योग केविभिन्न आसनों के लिए अपनाई गई। पीठ दर्द, कंधे या गर्दन की चोटों के इतिहास वाले प्रतिभागियों को इस अध्ययन से बाहर रखा गया था। इस शोध को'इंटरनेशनल जर्नल ऑफ योगा' में प्रकाशित किया गया है।
डॉ. ओंकार के अनुसार, यह गणितीय विधि योग का प्रदर्शन करने वाले व्यक्ति को इसे संपूर्णता के साथ करने में मदद कर सकती है। यह विधि लक्षित मांसपेशियों की एक स्पष्ट तस्वीर भी पेश करती है और योग का अभ्यास करने वाले व्यक्ति को मांसपेशियों की गतिविधि के संदर्भ में योग की मुद्राओं की स्थिरता के बारे में एक अंतर्दृष्टि देती है। योग का अभ्यास करने वाला व्यक्ति इस फीडबैक के साथ अपने प्रदर्शन में सुधार कर सकता है और योग करते समय मन से लेकर मांसपेशियों तक से जुड़ाव बनाए रख सकता है।
यह अध्ययन योग की यांत्रिकी के बारे में बायोमेकेनिकल के साथ-साथ मोटर नियंत्रण के दृष्टिकोण से जुड़ी समझ भी प्रदान करता है, जोकि इस क्षेत्र में भविष्य के अनुसंधान के लिए एक आधारभूत ढांचा तैयार करने में सफल रहा।
प्रकाशन संबंधी विवरण:
देवराजू वी., अशिता बी. आर., क्षमिथ अल्वा के., रमेश देबर वी., एस. एन. ओंकार, 'योगासन के दौरान मांसपेशियों के कार्यों के इलेक्ट्रोमायोग्राफी विश्लेषण की एक गणितीय विधि', इंटरनेशनल जर्नल ऑफ योगा | वॉल्यूम 2 | अंक 3 | 3 सितंबर 2019.II
PIB Headquarters
कोविड-19 पर पीआईबी का बुलेटिन
|
|
- राष्ट्रव्यापी टीकाकरण अभियान में अब तक टीके की 122.41 करोड़ खुराक दी जा चुकी हैं
- संक्रमण से मुक्त होने की दर 98.34 प्रतिशत, मार्च 2020 के बाद से सर्वोच्च
- बीते 24 घंटे में 9,905 मरीज संक्रमण से मुक्त हुए, देश में संक्रमण से मुक्त होने वालों की संख्या बढ़ कर 3,40,08,183 हुई
- बीते 24 घंटे में देश में 8,309 नये मामले दर्ज किये गए
- भारत में फिलहाल 1,03,859 सक्रिय मामले, 544 दिनों में सबसे कम
- सक्रिय मामले कुल मामलों के 1 प्रतिशत से भी कम, वर्तमान में 0.30 प्रतिशत, मार्च 2020 के बाद से न्यूनतम
- दैनिक पॉजिटिविटी दर 1.09 प्रतिशत, पिछले 56 दिनों से 2 प्रतिशत से कम
- साप्ताहिक पॉजिटिविटी दर 0.85 प्रतिशत, पिछले 15 दिनों से 1 प्रतिशत से कम
- अब तक कुल 64.02 करोड़ जांच की गयी
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
विधि एवं न्याय मंत्रालय
वियना में आयोजित अपराध रोकथाम और आपराधिक न्याय पर संयुक्त राष्ट्र आयोग के कार्यक्रम में भारत
कानून एवं न्याय मंत्रालय के तहत न्याय विभाग के संयुक्त सचिव श्री नीरज कुमार गयागी ने 21 और 22 सितंबर 2023 को वियना, ऑस्ट्रिया में अपराध रोकथाम और आपराधिक न्याय पर संयुक्त राष्ट्र आयोग के कार्यक्रम के दौरान भारत  का प्रतिनिधित्व किया। उन्होंने न्याय को सुलभ बनाने के भारत के प्रगतिशील प्रयासों पर प्रकाश डाला। प्रौद्योगिकी का लाभ उठाने पर ध्यान केंद्रित करने वाले इन प्रयासों का उद्देश्य मुकदमेबाजी से पहले और बाद के दोनों चरणों में नागरिकों के लिए अनुकूल अनुभव सुनिश्चित करना है।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 219.62 करोड़ से अधिक टीके लगाए जा चुके हैं
12-14 आयु वर्ग में 4.12 करोड़ से अधिक टीके की पहली खुराक लगाई गई
भारत में कोरोना के सक्रिय मामले 18,802 हैं
पिछले 24 घंटों में 1,574 नए मामले सामने आए
स्वस्थ होने की वर्तमान दर 98.77 प्रतिशत
साप्ताहिक सक्रिय मामलों की दर 1.11 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 219.62 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.12 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10415403
|
|
दूसरी खुराक
|
|
10120632
|
|
प्रीकॉशन खुराक
|
|
7074142
|
|
अग्रिम पंक्ति के कर्मी
|
|
पहली खुराक
|
|
18437159
|
|
दूसरी खुराक
|
|
17720602
|
||
|
प्रीकॉशन खुराक
|
|
13751116
|
|
12-14 वर्ष आयु वर्ग
|
|
पहली खुराक
|
|
41245177
|
|
दूसरी खुराक
|
|
32380677
|
|
15-18 वर्ष आयु वर्ग
|
|
पहली खुराक
|
|
62013310
|
|
दूसरी खुराक
|
|
53341499
|
|
18-44 वर्ष आयु वर्ग
|
|
पहली खुराक
|
|
561419168
|
|
दूसरी खुराक
|
|
516339707
|
|
प्रीकॉशन खुराक
|
|
100768818
|
|
45-59 वर्ष आयु वर्ग
|
|
पहली खुराक
|
|
204049103
|
|
दूसरी खुराक
|
|
197079041
|
|
प्रीकॉशन खुराक
|
|
50787505
|
|
60 वर्ष से अधिक आयु वर्ग
|
|
पहली खुराक
|
|
127681623
|
|
दूसरी खुराक
|
|
123221711
|
|
प्रीकॉशन खुराक
|
|
48371945
|
|
प्रीकॉशन खुराक
|
||
|
22,07,53,526
|
|
कुल
|
|
|
|
2,19,62,18,338
भारत में सक्रिय मामले आज 18,802 हैं। सक्रिय मामले, कुल पॉजिटिव मामलों के 0.04 प्रतिशत हैं।
नतीजतन, भारत में स्वस्थ होने की दर 98.77 प्रतिशत है। पिछले 24 घंटों में 2,161 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,41,02,852 हो गई है।
बीते 24 घंटे में कोरोना के 1,574 नए मामले सामने आएं।
पिछले 24 घंटों में कुल 1,65,901 जांच की गई हैं। भारत ने अब तक कुल 90.07 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 1.11 प्रतिशत है और दैनिक रूप से पुष्टि वाले मामलों की दर 0.95 प्रतिशत है।